एसपी देहात अजय सहदेव ने बताया कि मामला थाना क्षेत्र के गांव सिकंदरपुर का है। शुक्रवार शाम सुलेमान मकान के बाहर पत्नी रिहाना के साथ बैठा था। उसी दौरान उसके 2 बेटे नौमान, सौमान तमंचे और धारदार हथियार लेकर बाइक से वहां पहुंचे। पहले तो दोनों बेटों ने सुलेमान से कुछ बातचीत की, जिसके बाद उनके बीच कुछ कहासुनी हो गई। इसके बाद दोनों ने पहले तो तमंचों से सुलेमान को दो गोलियां मारी। जिससे वह लहूलुहान होकर गिर पड़ा। इसके बाद धारदार हथियारों से उस पर हमला बोल दिया।